kk ru kk war zh ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk ru kk kk kk kk ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk kk kk kk kk kk it kk kk kk kk kk kk kk kk kk kk kk en kk kk kk ru ky mn kk kk kk en kk zh kk it kk en kk hu uk kk kk kk kk en kk kk en kk be en kk uk en kk be en ky kk en kk kk en kk kk en kk kk en kk kk kk kk fr kk de kk fr ky kk fr kk en kk de kk kk zh kk ca kk en kk fr kk de kk kk kk kk kk kk kk ru tt kk kk es kk kk
Парламентте Алаш Орданың 100 жылдығын жоғары мемлекеттік деңгейде өткізу мәселесі көтерілді
АЛАШ ОРДА – 100 ЖЫЛ!
Ұлт болмысы – әдеби бәйге!
Парламентте Алаш Орданың 100 жылдығын жоғары мемлекеттік деңгейде өткізу мәселесі көтерілді
Тұғыры биік, қасиетті Алаш есімі Қазақ елінде тағы бір жаңғыратын болады. Тарихтың талауына түсіп, ата-бабаларым берген батаның ішінде негізі болып, анам көлдеткен көз жасының əрбір тамшысындай болған, қастерлі - Тəуелсіздік ұғымы біздер үшін, яғни жас буын өкілдері үшін ҰЛЫ ұғым болуы тиіс. Қан мен терге малынған ағаларыммен, мұз үстінде болашағынан айырылып, жаураған апаларымның, көзі ашық, көкірегі ояу зиялы қауымның, түйсігі мен білімі қатар ұштасып, келешекке көзқарасы бөлек болған ұлтжанды азаматтардың арқасында жетті емес пе бұл - Тәуелсіздік.
Алаш пен Тәуелсіздік мен үшін егіз ұғым. Ірге тасы Керей мен Жəнібектен басталатын Қазақ елінің сан ғасырлық тарихы қойнауына сансыз сырды əліде болсын бүгіп жатыр. Парықсыз болған Патша үкіметі мен кең көйлекті Кеңес үкіметі кезінде де бұрмаланып һəм арам ойлы пенделердің айтуымен қайта жазылған жалған тарихымыз бізді өзіміз танымайтын күйге түсіргені жасырын емес. "Ақтабан шұбырынды" - дан басталып, өткен ғасырдағы аштыққа дейінгі аралық ұлтымыз үшін ауырда, азапты кезең еді. Осы аралықта қазақ халқы бірліксіз береке болмайды, тірліксіз ештеңе өнбейтінін түсініп, ұлы сабақ алғандай. Тəуелсіздік қалай келді? Оны бізге кім алып берді?, Тәуелсіздік үшін кімдер күресті?, шыбын жанын кімдер қиды?, қанша уақыт кетті?. Қарапайым адам үшін АУЫР сұрақ.
Тəуелсіздіктің түбіне үңілмей-ақ өткен ғасырға бір көз жүгіртейік.
Аллаға шүкір, тəубе! Тəуелсіздігіміздің 25-інші жылын тойладық. Қазақ халқы үшін үлкен бақыт!. Жоғарыда айтылып өткен Алаш ардақтылары жастардың көкейіне орнығып, саналарына жатталуы керек. Жуырда, Қазақстанның "Ақ жол" Демократиялық партиясының төрағасы Перуашев Азат Тұрлыбекұлы ҚР Парламент Мəжілісінің жалпы отырысында ҚР Премьер-Министрі Бақытжан Сағынтаевқа "Алаштың 100 жылдығын жоғары мемлекеттік деңгейде өткізу туралы" депутаттық сауал жолдаған еді.
Сауал мəтінінде: «Алдағы 2017 жылы Алаш ұлттық автономиясының, Алаш партиясының және Алаш үкіметінің құрылғанына 100 жыл толады. Бұл ұлттық демократиялық қозғалыс тарихындағы елеулі кезең. Алаш қозғалысының ұстанымдары қазақ мемлекеттігін мақсат етті. Бірақ, азаттықтың жаршысы болған Әлихан Бөкейхан бастаған Алаш қайраткерлеріне көздеген мақсаттарына жетуге мүмкіндік болмады. Алаш арыстарының ең басты еңбегі заманның қиыншылықтарына қарамастан ел еркіндігіне ат салысып, қолдан келгеннің бәрін жасады. Сол жолда қанын да, жанын да аяған жоқ. Дегенмен, бостандық жолында құрбан болған Алаш арыстарының еңбегі мен ерлігі зая кеткен жоқ. Олардың арман-мақсаттары бүгінгі таңда орындалды. Бүгінгі Тәуелсіз Қазақстан оған дәлел» - деп, Елбасы айқындап берген "Мəңгілік ел" патриоттық актісімен үндесіп жатқандығын тілге тиек етіп, Президентіміз Нұрсұлтан Əбішұлының "Тарих толқынында" атты еңбегінің "Алаш мұрасы жəне осы заман" тарауында 20 ғасырдың басында қазақ қоғамында зиялы қоғам қалыптасуының ұрпақтар эстафетасы сияқты сипаты болғанын атап айтқан абзал, деп атап өтті. Сонымен қатар депутаттық сауал барысын Азат Тұрлыбекұлы «Ендеше, Алаштың 100 жылдығын ел өміріндегі маңызды тарихи оқиға ретінде бағалап, жас ұрпақты отансүйгіштікке, мемлекетшілдікке тәрбиелеудің бірден-бір жолы деп санап, оның дайындығына үкіметтік және басқа да мемлекеттік органдар мен қоғамдық ұйымдарда қазірден кірісуге шақырамыз. Оны өткізуді салмақты әрі сапалы дайындық пен жоспарлау қажет деп санаймыз. «Ақ жол» фракциясы ҚР Үкіметіне қазақ халқының бостандығы үшін аянбай еңбек еткен Алаш қайраткерлерін лайықты ұлықтауға арналған танымдық іс-шаралар белгілеп, жүзеге асыруды ұсынады. Осы ұсынымызды ескере отырып, көтерілген мәселеге орай Үкімет тарабынан қабылданатын шаралар жөнінде хабардар етуіңізді сұраймыз»,- деп түйіндеді. Өзін Алаштың ізбасары деп жариялаған "Ақ жол" партиясы Алаштың 100 жылдығына байланысты көптеген шараларға мұрындық болады деп сенемін. Қазіргі қоғамның түйіткілді мəселесі діннен басталып, рухани азғындалуға дейін барғандығын көзімізбен көріп жүрміз. "Жастарға не жетпейді?" дейсіздер ғой. Жастарда бəрі бар, тіптен артығыменен. Тек ҰЛТТЫҚ РУХ жоқ. Біз жастарды жалқау, еліне жаны ашымайды, қоғамға түк пайдасы жоқ деп көп сөгеміз. Ол өзіміздің кінəміз. Қысылтаяң уақыттары Алаш арыстары елім үшін, жерім үшін, болашақ үшін деп өздерін құрбандыққа шалып, өмірлерін қиды. Себебі оларда РУХ болды. Қыл үстінде жүрседе қолынан келгенін істеп баққан Əлихан Нұрмұхамедұлы Бөкейхан, Ахмет Байтұрсынұлы, Міржақып Дулатүлы, Мағжан Жұмабайларды əдебиет, тарих пəндерінде бір-екі парақтық тақырып ретінде өткізе салу қиянат секілді. Жан-жақты насихаттаудың аздығы өз əсерін тигізіп келеді. Жастайынан Алашты оқып, Алаштықтардың тағдырын жеті атасындай біліп өскен баланың ой өрісі бөлек, танымы кең, мінезі ұстамды, ерік-жігері мықты, сауатты болары хақ. Неге? Себебі бір Əлихан атамыздың ғұмыры, еңбектері өмірлік үлгі болуға тұрарлық. Сондықтан да, жастарымызда ҰЛТТЫҚ РУХ болуы үшін Алашқа етене жақын болуы керек. Сонда ғана оң нəтижесі болады. Болашақ ұрпақ үшін, жастар үшін Əлихан Нұрмұхамедұлының "Жастар! Жұртшылдар! Өз бетіңмен іске кіріс!" - дейтін сөзі ұранға айналуы қажет.
Алла қаласа, осы жыл Қазақ елі үшін Алаш атын асқақтатар мәртебелі, мерейлі жыл болсын.
"Ақ жол" ҚДП Маңғыстау облыстық филиалы жанындағы "Ақ жол-жастар" жастар қанатының баспасөз хатшысы
"Ақ жол" ҚДП Маңғыстау облыстық филиалы жанындағы Жастар мəслихатының хатшысы
Алашорда Міржақып Дулатұлы Оян Қазақ Әлихан Бөкейхан Ахмет Байтұрсынұлы Міржақып Дулатұлы Жүсіпбек Аймауытов Алаш орда Алаш партиясы
Бауыржан Момышұлының ешқайда жарияланбаған дауысы…
«Алаш» партиясының 100 жылдығына орай…
ТРАКТОРШЫ ӨЗ ҚАРАЖАТЫНА ӘЛИХАН БӨКЕЙХАНОВҚА…
АЛТАЙ КӨЛГІНОВ БАТЫС АЛАШОРДА ҚҰРЫЛҒАН…
Пікір қалдыру үшін жауабын жазыңыз:
ТЕК БҮГІНГІ КҮНДІ МАҚТАЙМЫЗ.БІРАҚ БАБАЛАР ЕҢБЕГІН БАҒАЛАМАЙМЫЗ.ОЛАР БІЗ ҮШІН ӨЛІМГЕ БАС ТІКТІ.ТӘУЕЛСІЗДІК АЛАШОРДАНЫҢ АРҚАСЫ ҚАЙТА МЕМЛЕКЕТТІ ҚАЛЫПТАСТЫРДЫ.ҚАНША ҰЛТТАР ӨЗГЕ ҰЛТТА БОДАН БОЛЫП ЖҮР.ОЛАР НЕГЕ АЛМАДЫ.СЕБЕБІ АЛАШОРДАДАЙ ТҰЛҒАЛАРЫ БОЛҒАН ЖОҚ.БІЗ ОЛАРДЫ ҰМЫТСАҚ ЕРТЕН БІЗДІ БОЛАШАҚ ҰРПАҚ ҰМЫТАДЫ.
"Ақ жол" партиясы өте қажетті мәселені көтеріпті, осы мәселені мәжілісте көтеруге мұрындық болған жігіттерге рахмет. Енді мұны парламенттегі өзге партияларда қолдап, үкімет деңгейінде коммиссия құрып, ел болып атап өтіп, жастар мен жалпы халықтың тарихи санасын жаңғыртып, рухын көтеретіндей іс-шаралар өткізсек - аталарымыздың ісін жалғастырғанымыздың айқын көрінісі болар еді. Бұл олар үшін емес,бұл біз үшін қажет, тәуелсіздігіміздің баяндылығы үшін, елдің бірлігі үшін аса маңызды. Төмендегі комментте Степан Бандераны мысалға келтіріпті, бірақ құдайдың тура жолымен жүріп, ұлттың амандығы мен азаттығы үшін барын беріп, сол жолда адам баласына, өзге ұлттарға бір зияны тигмек түгілі өзгелерді де қорғаған арыстарымызды олай төмендетпейік. Біз ұлыларымызды ешкімге теңемей-ақ бағалап, қадірлей білейік. Сондай-ақ Алаштың мұрагері бүкіл қазақ халқы, бір жаңа партияны Алаш партиясының мұрагері деген сөз ұяттау сөз екен, өз қадірімізді кетірмей ондай сөздерге абай болсақ.
ҰЛТТЫҚ ПАТРИОТТЫҚ ИДЕОЛОГИЯ ЖОҚ.БӘРІН ҚАТЫРЫП АТАП ӨТЕМІЗ ДЕЙДІ.БІРАҚ БОС СӨЗ БОЛЫП ҚАЛАДЫ.МЫСАЛЫ АБЫЛАЙХАН 300 ЖЫЛДЫҒЫ НЕ БОЛДЫ?ҚАЗАҚ ХАНДЫҒЫН НАСИХАТАЙМЫЗ 550 ЖЫЛДЫҚТА ТАРИХИ СЕРИАЛ КӨРЕСІҢДЕР ДЕДІ НЕ БОЛДЫ?АЛИХАН БӨКЕЙХАН 150 ЖЫЛДЫҒЫ СЕМЕЙДІҢ АТЫН БЕРЕМІЗ ДЕГЕНДЕР БОЛДЫ БІРАҚ БІР АУДАННЫҢ АТЫ БҰЙЫРМАДЫ.НЕ БОЛДЫ?
ХАЛЫҚ БОС УӘДЕДЕН ШАРШАДЫ.ІСПЕН ҚАШАН КӨРЕМІЗ.
карагандыда алдын ана уш алжыган орыстардын какбастарын женип алып аудан атын берип алыныздар?каи елде жургенин есине тусирсин.?
Қазақ халқы тәуелсіздік үшін күресті енді бастаған сияқты Баяғыдан бері тәуелсізлік алдық деп Халықты алдап келген екен Украин халқы Өздерінің ұлттық Батырлары Степан Бандераны ұлықтаған сияқты Бізің де Ұлт азаттық күрескерлерімізді Ұлықтауымыз керек
КЕНЕСАРЫХАННЫҢ ҰЛТ АЗАТТЫҚ ҮШІН ӨЗ ОТАННЫН ҚОРҒАП 1847 ЖЫЛЫ БАСЫН ӨЛІМГЕ ТІГІП ӨЛГЕНІНЕ 170 ЖЫЛДЫҒЫН ЕСКЕ АЛЫП ЕРЛІГІН ҰРПАҚҚА НАСИХАТАП АЛАШОРДА ҚАЙРАТКЕРЛЕРІМЕН ҚОСА АТАП ӨТСЕК.
Жасарал Қуанышәлин 2017-01-08 16:55:33
Әрине, Алаш Орданың 100 жылдығын лайықты деңгейде атап өту қажеттігі - еш талас тудырмайтын ақиқат. Алайда... Алайда, біріншіден, 1991 жылға дейін, яғни, Назарбаев билікке келгенше "қазақта ешқашан шекара да, мемлекет те болмаған" деп өз "көсемінің" ауызымен сандырақтаған қазіргі билікке ол қажет емес. Қазақ хандығының 550 жылдығын да тек Назарбаевтың әлгі сөздерін Путин қайталаған соң ғана амалсыздан өткізгені кез-келген көзі қарақты қазаққа белгілі. Екіншіден, Перуашев тәрізді биліктің қуыршақ партиясы - "Ақ жол»-дың басшысы және мына режимнің басыбайлы құлы ешқашан Алаш Орданың жоқтаушысы бола алмайды. Ал, оның бұл мәселені көтеруі - тап-таза популизм, арзан саяси ұпай жинаудың амалы ғана, басқа түк те емес. Егер Перуашев пен оның партиясы шынымен-ақ "алашшыл" болса, бүгінгі биліктің қазаққа қарсы жасаған және жасап жатқан қылмыстарына (Шаңырақ-Бақай ойраны, Жаңаөзен-Шетпе қанды қырғыны, Кедендік одақ пен Әуразиялық одаққа мұрындық болуы және қол қоюы,
Жасарал Қуанышәлин 2017-01-08 16:56:58
(аяғы) қазақтың қасиетті қара жерін жеке меншікке, яғни – сауда-саттық объектісіне айналдыруы, қазақ мұнайын Қытайдың иелігіне беріп, еркінсітіп қойғаны аздай, енді 51 кәсіпорнын 250 мың адам персоналымен, ал, олардың отбасы мүшелерін қосқанда – миллион қытайлықпен қоса елімізге көшіріп әкелу жоспары және т.б.) ашық қарсы шықсын. Бірақ Перуашев пен «Ақ жол»-дың ешқашан өйте амайтыны алдын-ала белгілі, сондықтан екібеттеніп, көлгірсудің де қажеті жоқ...
жаңалықтар Қазақстан Ресей Қытай АҚШ Алматы Астана Назарбаев елбасы қылмыс президент сот Нұрсұлтан Назарбаев ауыл
АЛАШОРДАНЫ ҚАРЖЫЛАНДЫРҒАН ЕСІМ ТӨРЕГЕ МЕЦЕНАТ ОСПАНОВ КЕСЕНЕ ТҰРҒЫЗДЫ
ҚАЗАҚСТАНДАҒЫ ТУРИЗМ БОЛАШАҚТА МҰНАЙ САЛАСЫНА БАЛАМА БОЛА АЛАДЫ МА?
СЕНАТ САЙЛАУЫ ҚАЗАҚСТАНДЫҚТАР ҮШІН ҚАНШАЛЫҚТЫ МАҢЫЗДЫ?
Танымал The New York Times басылымы Трампқа үш сөзден тұратын мақала арнады
Мемлекет басшысы «Прокуратура туралы» заңға қол қойды
Дін саласындағы мемлекеттік саясаттың 2017-2020 жылдарға арналған тұжырымдамасы бекітілді
Басын 180 градусқа дейін бұра алатын 15 жастағы жігітке жұрт таңғалуда (ВИДЕО)
Желіде Шығыс Қазақстан - Алтайдың ерекше табиғаты жайында видео жарияланды (ВИДЕО)
Павлодарда сауда үйінің алдында тұрған көлік өртеніп кетті (ВИДЕО)
Нью-Йоркта кішкентай қыз аттракционнан құлап кетті (ВИДЕО)
Алматыда жантүршігерлік жол апаты орын алды (ВИДЕО)
Жетекші, жоба авторы: Біләл ҚУАНЫШ
Техникалық директор: Тәліп НҮСІП
Бас редактор: Әсем ӘЛМУХАНБЕТҚЫЗЫ
Ескерту! Кез келген материалды көшіру және жариялау үшін редакцияның арнайы рұқсатын алу қажет!
Авторлық құқықтар және жанама құқықтар толық сақталады. Авторлар пікірі мен редакция көзқарасының сәйкес келе бермеуі мүмкін. Жарнама мен хабарландырулардың мазмұнына жарнама беруші жауап береді.
Facebook Twitter Instagram VK
Меншік иесі: "Қамшы" ақпараттық агенттігі, ҚР Ақпарат және Коммуникация министрлігінің №16300-ИА куәлігі берілген.
«Qamshy Media» ЖШС © 2012-2017 design & dev.: kazakhsoft.com